The Venetian Las Vegas

The Venetian Las Vegas adalah sebuah resort hotel dan kasino mewah yang terletak di Las Vegas Strip di Paradise, Nevada, Amerika Syarikat. Ia dimiliki oleh Vici Properties dan dikendalikan oleh Apollo Global Management. Ia telah dibangunkan oleh ahli perniagaan Sheldon Adelson melalui syarikatnya, Las Vegas Sands. The Venetian dibina di bekas tapak  Sands Hotel and Casino, yang ditutup dan dimusnahkan pada tahun 1996. 

 Sejarah 
Pembukaan pada mulanya dijadualkan pada 21 April 1999.  Adelson mahu ia dibuka seminggu lebih awal untuk menampung pengunjung konvensyen yang telah membuat tempahan di hotel itu. Walau bagaimanapun, kedua-dua tarikh pembukaan ditangguhkan kerana kerja-kerja pembinaan berterusan, serta pemeriksaan bangunan oleh daerah Clark. Akibatnya, 900 tetamu konvensyen terpaksa dipindahkan ke hotel lain.

Satu pembukaan secara tidak rasmi akhirnya dijadualkan pada 3 Mei 1999. Upacara pembukaan peribadi telah diadakan pada pagi itu dan dihadiri oleh beribu-ribu tetamu VIP, termasuk pelakon Sophia Loren dan lebih 500 wartawan dari seluruh dunia. Pemeriksaan Kaunti Clark menangguhkan pembukaan awam sehingga 12:45 pagi keesokan harinya. Ia adalah salah satu daripada tiga resort baharu yang dibuka di Las Vegas Strip pada 1999, bersama-sama dengan Mandalay Bay dan Paris Las Vegas.Speedau Online Pokies Australia

 Kasino dan hotel 
The Venetian menempatkan sebuah kasino seluas 11,150 meter persegi.   Disebabkan kurang permintaan, bilik poker resort ini ditutup pada tahun 2000, diikuti dengan rancangan untuk mengembangkan kawasan perjudian pacuan kuda dan sukan ( race and sports book).  Namun, dengan kebangkitan semula populariti poker, resort ini menambah ruangan poker baharu bernilai  2.6 juta dolar pada tahun 2006, menampilkan 39 meja. Pada luas 1,022 meter persegi, ia merupakan bilik poker ketiga terbesar di Las Vegas Strip. Bilik ini kemudiannya digantikan dengan Sands Poker Room, ruang poker lebih besar yang diperkenalkan pada tahun 2012. Sands Poker Room adalah yang terbesar di Las Vegas Strip, berkeluasan 1,300 meter persegi. 

The Venetian dibuka dengan 3,036 suite. Menara hotel asal setinggi 35 tingkat dan berketinggian 146 meter. Pada tahun 2000, perancangan dibuat bagi pembinaan menara kedua di atas garaj parkir 10 tingkat di resort itu. Pembinaan akhirnya bermula pada Julai 2002. Menara Venezia setinggi 12 tingkat dibuka pada Jun 2003 dan menambah 1,013 bilik.  Ini menjadikan jumlah keseluruhan bilik kepada 4,049.
Rujukan

Pautan luar

Kategori:Las Vegas